Държавен вестник, бр. 5, 2026 г., стр. 47

БРОЙ  5	
Д Ъ Р Ж А В Е Н  В Е С Т Н И К 	
СТР.  47  
1. Изисквания към кандидатите 
1.1. 
Изисквания към кандидатите за входящо минимално образователно и/или 
входящо квалификационно равнище за придобиване на степени на професионална 
квалификация, съгласно Закона за професионалното образование и обучение  
За придобиване на втора, трета и четвърта степен на професионална квалификация по 
професията „Електрообзавеждане на релсов транспорт“ от Списъка на професиите за 
професионално образование и обучение, утвърден от министъра на образованието и науката със 
Заповед № РД09-2230 от 09.08.2024 г., изискванията за входящото минимално образователно 
равнище към кандидатите са: 
1.1.1. За придобиване на втора степен на професионална квалификация  
 за лица, навършили 16 години – завършен първи гимназиален етап.  
1.1.2. За придобиване на трета степен на професионална квалификация 
 за ученици – завършено основно образование; 
 за лица, навършили 16 години – придобито право за явяване на държавни зрелостни 
изпити или завършено средно образование. 
1.1.3. За придобиване на четвърта степен на професионална квалификация – завършено 
средно образование.  
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна.  
 
2. Описание на професията 
2.1. Втора степен на професионална квалификация по професията 
Професия „Електрообзавеждане на релсов транспорт“ с втора степен на професионална 
квалификация подготвя лица, които извършват дейности, свързани с изграждането, поддръжката, 
монтажа, демонтажа и ремонта на електрически и електронни системи на релсови транспортни 
средства. Те изпълняват трудови задачи, които включват работа с електрически машини, апарати, 
съоръжения и уредби, както и диагностика и откриване на неизправности в електросистемите на 
влакове, трамваи и метро. Участието им в процесите по изграждане и поддръжка на релсовия 
транспорт се осъществява чрез измерване на електрически и неелектрически величини, работа по 
електрически схеми и проследяване на електрически вериги, което изисква висока прецизност и 
внимание към детайлите. 
Методите, които използват, включват както ръчна работа, така и работа с автоматизирани 
системи и електроинструменти, като част от дейностите се извършват с помощта на диагностично 
оборудване за проверка на електронни компоненти. Те анализират състоянието на системите чрез 
измервателна техника, откриват дефекти и прилагат съвременни методи за ремонт и поддръжка, 
съобразени с актуалните тенденции в развитието на електротехниката и автоматизацията. 
Работата изисква прилагане на технологични инструкции, нормативна уредба и документация, 
които гарантират безопасността и ефективността на извършваните дейности. 
За изпълнението на дейностите лицата използват различни видове оборудване – ръчни 
инструменти, специализирани електрически инструменти и машини, тестери, амперметри, 
волтметри, осцилоскопи, лаптопи със софтуер за диагностика и други технически средства, 
предназначени за електрообзавеждането на подвижен състав.  
Те работят в сервизни халета, депа, работилници или на място при възникнала необходимост 
от авариен ремонт. Условията на труд варират от закрити производствени помещения до открити 
терени, като могат да включват работа на височина, в шумна среда, с повишена степен на риск, 
което изисква стриктно спазване на правилата за безопасност и здраве при работа и правилата за